Προαστιακός σιδηρόδρομος Θράκης

Ο Προαστιακός Σιδηρόδρομος Θράκης αποτελούσε μια υπηρεσία δημόσιας σιδηροδρομικής συγκοινωνίας που εξυπηρετούσε την Θράκη και λειτουργούσε από την τότε ΤΡΑΙΝΟΣΕ (Hellenic Train).

Η υπηρεσία ξεκίνησε να λειτουργεί τον Σεπτέμβριο του 2009, ενώ η διαδρομή εκτείνονταν από την Ξάνθη μέχρι την Αλεξανδρούπολη, σε τμήμα του προϋπάρχοντος δικτύου που συνδέει την Θεσσαλονίκη με την Αλεξανδρούπολη.

Λίγους μήνες αργότερα, λόγω έργων συντήρησης της γραμμής, η οποία μερικά χρόνια αργότερα ανέστειλε ολοκληρωτικά την λειτουργία της για τα επιβατικά δρομολόγια, η υπηρεσία έπαυσε να υφίσταται και αντικαταστάθηκε από σποραδικά δρομολόγια τα οποία αργότερα αντικαταστάθηκαν και αυτά από λεωφορεία της Hellenic Train.

Διαδρομή και σταθμοί

Ο Προαστιακός Σιδηρόδρομος Θράκης αποτελούταν από δύο διαδρομές, η μία συνέδεε το αστικό κέντρο της Αλεξανδρούπολης, με αυτό της Κομοτηνής και η δεύτερη διαδρομή επεκτεινόταν ως την Ξάνθη, καθώς και τους ενδιάμεσους σταθμούς.

Την εποχή εκείνη προβλέφθηκαν τακτικά δρομολόγια, προγραμματισμένα με τρόπο τέτοιο ώστε να μην συγκλίνουν με υπεραστικές και εμπορικές αμαξοστοιχίες, αποφεύγοντας έτσι τις καθυστερήσεις. Επικουρικά, προγραμματίστηκε εξωτερική υπηρεσία τοπικού δρομολογίου από την Αλεξανδρούπολη προς το Ορμένιο, καθιστώντας έτσι τον Σιδηροδρομικό Σταθμό Αλεξανδρούπολης, κόμβο ανταπόκρισης στις σιδηροδρομικές μεταφορές στην Θράκη, οι οποίες για λίγους μήνες είχαν ενοποιηθεί επιτυχώς υπό το πρίσμα ενός αλληλοσυνδεόμενου πλέγματος δρομολογίων.

ΓραμμήΕγκαίνιαΠαύσηΔιαδρομήΜήκος (χλμ)Σταθμοί Π111 Σεπτεμβρίου 20093 Φεβρουαρίου 2010Ξάνθη - Κομοτηνή - Αλεξανδρούπολη114,910

Παραπομπές

 Eξωτερικές συνδέσεις 
 ΤΡΑΙΝΟΣΕ
 ΟΣΕ 
 Υπουργείο Υποδομών, Μεταφορών και Δικτύων

Θ